Ο **Γιόχαν Κέλερ** (εσθ: *Johann Köler* και ρωσ: *Иван Петрович Келер-Вилианди*, 1826 – 1899) ήταν σημαντικός Εσθονός ζωγράφος και επιφανής προσωπικότητα του εσθονικού εθνικού κινήματος του 19ου αιώνα. που ασχολήθηκε κυρίως με τα πορτραίτα και τις τοπιογραφίες.

Βιογραφία
---------

Γεννήθηκε το 1826 στο Suure-Jaani, κοντά στον οικισμό Ιβάσκι της σημερινής επαρχίας Βίλγιαντι της Εσθονίας, η οποία τότε υπαγόταν στη Ρωσική Αυτοκρατορία. Προερχόταν από φτωχή οικογένεια και έμαθε τα πρώτα γράμματα στο δημόσιο σχολείο του Βίλγιαντι, ενώ κατόπιν σπούδασε ζωγραφική στο Τσέσις της Λιβονίας. Το 1846 συνέχισε τις σπουδές του στην Ακαδημία Καλών Τεχνών της Αγίας Πετρούπολης, από την οποία τιμήθηκε με χρυσό μετάλλιο κατά την αποφοίτησή του το 1855. Τα επόμενα χρόνια ταξίδεψε στη Δυτική Ευρώπη (Παρίσι, Ρώμη κ.α.) όπου φιλοτέχνησε διάφορους πίνακες τους οποίους παρουσίαζε σε εκθέσεις.

Επιστρέφοντας στη Ρωσία εγκαταστάθηκε στην Αγία Πετρούπολη όπου ακολούθησε ακαδημαϊκή καριέρα ως καθηγητής στη Σχολή Καλλιτεχνικής Ανάπτυξης, καθώς και στην Ακαδημία Καλών Τεχνών. Παράλληλα, υπήρξε δάσκαλος ζωγραφικής των μελών της ρωσικής βασιλικής οικογένειας. Παρουσίασε τα έργα του και εκτός ρωσικής επικράτειας, ενώ το 1874, ως αναγνώριση για την αξία και την ποιότητα των υδατογραφιών του, έγινε δεκτός στον Βελγικό Βασιλικό Σύνδεσμο Υδατογράφων. Απεβίωσε το 1899.

### Δράση στα πλαίσια του εσθονικού εθνικού κινήματος

Τη δεκαετία του 1860 εγκαινιάστηκαν οι επαφές του Κέλερ με τους κύκλους των μορφωμένων Εσθονών. Παράλληλα ο Κέλερ χρησιμοποίησε τη θέση του στην Αγία Πετρούπολη προκειμένου να ενισχύσει τους αγρότες της Εσθονίας.

Αποτίμηση
---------

Ο Κέλερ συγκαταλέγεται μαζί με τους Κρίστιαν Ράουντ και Αντς Λαϊκμάα στην τριάδα των κορυφαίων Εσθονών ζωγράφων του 19ου αιώνα. Ξεχώρισε κυρίως για τις προσωπογραφίες και τις τοπιογραφίες του, ενώ μνημονεύεται και για τη συμβολή του στην ανάπτυξη του εσθονικού εθνικού κινήματος. Το 1976 ανεγέρθη στο Βίλγιαντι ανδριάντας προς τιμήν του (έργο των Έντγκαρ Βίιες και Ρέιν Λούουπ), ενώ το 2001 τα Εσθονικά Ταχυδρομεία εξέδωσαν γραμματόσημο με τη μορφή του, με αφορμή τη συμπλήρωση 175 ετών από τη γέννησή του.

Έργα
----

* Η Εύα με ρόδι (1879-1880)*Η Εύα με ρόδι* (1879-1880)
* Ο αφορισμός της Λορελέι από μοναχούς (1887).*Ο αφορισμός της Λορελέι από μοναχούς* (1887).
* Προσωπογραφία του Χιούγκο Τρέφνερ (1886).*Προσωπογραφία του Χιούγκο Τρέφνερ* (1886).
* Αυτοπροσωπογραφία (1859).*Αυτοπροσωπογραφία* (1859).
* Ο Χριστός στον Σταυρό (1857-1859).*Ο Χριστός στον Σταυρό* (1857-1859).

Παραπομπές
----------

1. 1 2  Τζέρεμι Χάουαρντ: «Köler, Johann» 13  Δεκεμβρίου 2017.
2. ↑  «Benezit Dictionary of Artists» (Αγγλικά) Oxford University Press. 2006. B00099975. Ανακτήθηκε στις 9  Οκτωβρίου 2017. ISBN-13 978-0-19-977378-7.
3. ↑  «Большая советская энциклопедия» (Ρωσικά) Η Μεγάλη Ρωσική Εγκυκλοπαίδεια. Μόσχα. 1969. Ανακτήθηκε στις 25  Φεβρουαρίου 2017.
4. 1 2  Richard Frucht, *Eastern Europe*, ABC-CLIO, Vol. 2, χ.χ. σελ. 93.
5. ↑  «Monument to Johann Köler». *visitestonia.com* (στα Αγγλικά). Visit Estonia. Ανακτήθηκε στις 18 Μαΐου 2018.
6. ↑  Gunter Faure, Teresa Mensing, *The Estonians. The long road to independence*, 2012, σελ. 322.
7. ↑  Faure, Mensing, 2012, σελ. 323.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιόχαν Κέλερ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 52496081
* **Europeana**: agent/base/55244
* LCCN: n50044435
* ISNI: 0000 0000 6677 5694
* GND: 119300109
* SUDOC: 177238704
* ULAN: 500120503
* RKD: 299440

 |

 |